«VKontakte» joriy yilning yoz oyida o‘z messenjerini ishga tushirishni rejalashtirdi. Bu haqida RIA «Novosti» nashri «VKontakte» operatsion direktori Andrey Rogozov bayonotiga asoslanib xabar bermoqda. Xabar qilinishicha, ayni damda messenjerning desktop talqini kompaniya xodimlari tomonidan sinovdan o‘tkazilmoqda. Natijada messenjer dastur ko‘rinishda ham, shaxsiy kompyuterlar uchun mijoz sifatida ham ishlaydi. Bundan tashqari, Rogozov bir oy ichida foydalanuvchilar uchun ijtimoiy tarmoqda yanada qiziqroq xabarlarni taqdim etishga mo‘ljallangan “aqlli” xabarlar lentasi ishga tushirilishi haqida xabar berdi. Hozirda bu reja ham kompaniya xodimlari tomonidan sinovdan o‘tkazilmoqda.